Source: https://expresmedia.ro/ccr-urmeaza-sa-decida-daca-melescanu-si-ar-putea-pierde-functia-de-presedinte-al-senatului/
Timestamp: 2020-04-04 05:06:17+00:00
Document Index: 19377882

Matched Legal Cases: ['CCR ', 'CCR ', 'CCR ', 'CCR ', 'ccr ', 'ccr ', 'CCR ']

CCR urmează să decidă dacă Meleșcanu și-ar putea pierde funcția de președinte al Senatului – Expres Media
Home / ACTUALITATE / CCR urmează să decidă dacă Meleșcanu și-ar putea pierde funcția de președinte al Senatului
expresmedia.ro 21 ianuarie 2020	ACTUALITATE Leave a comment 231 Views
Curtea Constituțională va decide, miercuri, dacă alegerea lui Teodor Meleșcanu în funcția de președinte al Senatului a fost conformă cu legea. Judecătorii CCR au programat, după amânări, o ședință în care vor discuta contestația depusă de 33 de senatori ALDE, PNL, PMP și UDMR, la momentul desemnării sale în cea de-a doua poziție în ierarhia statului, scrie Europa Liberă.
Contestația se referă la încălcarea regulamentului Senatului în septembrie, când Meleșcanu a fost ales ca președinte, cu sprijinul PSD și în detrimentul ALDE, partid pe care Meleșcanu îl reprezenta la acea vreme. Practic, Meleșcanu și-a trădat partidul în momentul în care Călin Popescu Tăriceanu a scos ALDE de la guvernare. Deși nu demisionese din partidul condus de Tăriceanu, a acceptat susținerea PSD și a fost nominalizat din partea social-democraților. ALDE, la rândul său, a avut un candidat propriu, pe mai puțin cunoscutul Iani Popa. Aici este controversa – un partid, ALDE, a avut practic doi candidați, ceea ce, în opinia senatorilor din opoziția parlamentară, contravine regulamentului.
Raportor pe acest caz este judecătorul CCR Daniel Morar, iar decizia va fi luată în funcție de formarea unei majorități de cinci din cei nouă membri ai instanței constituționale. Teoretic, sunt patru judecători desemnați de PSD – Valer Dorneanu, Marian Enache, Cristian Deliorga și Gheorghe Stan -, cărora li se adaugă adesea la vot și reprezentantul numit de UDMR, Attila Varga. În ultima vreme, Meleșcanu nu s-a aflat în relații bune cu PSD, iar actuala conducere a social-democraților are altă viziune. Cum PSD deține de unul singur majoritatea în Senat, se pare că ar prefera, în cazul în care este declarată vacantă președinția acestei camere, să desemneze un membru propriu. Potrivit informațiilor care circulă pe culoarele politicii, Titus Corlățean, care a redevenit activ în ultima vreme, Robert Cazanciuc și Șerban Nicolae sunt principalii pretendenți la funcție. Din partea PNL, Alina Gorghiu, este și ea propunerea liberalilor, dacă se reia alegerea șefului de Senat. Ea a candidat și în septembrie, calificându-se în turul al doilea, însă a fost învinsă de voturile majoritare ale PSD.
Meleșcanu vrea să fie judecător la CCR, Dragnea are alte planuri. Amănunte incendiare
ccr expres functie media melescanu senat	2020-01-21
Tags ccr expres functie media melescanu senat
Previous Putin spăla bani din droguri în România prin Banca Internațională a Religiilor, bancă românească
Next Meleșcanu anunță că va demisiona din fruntea Senatului. CCR a declarat ilegală alegerea sa